alexandrainst/scandi-wiki huggingface dataset:
Lars Tvete

Lars Bjarne Tvete (født 4. januar 1948 i Levanger) er en norsk forretningsmann og politiker (H).

Han vokste opp i Namdalen som sønn av sogneprest Bjarne Tvete og hustru Else Gøttsche Enger. Han er utdannet bedriftsøkonom fra TØH, og var ansatt i ledende stillinger innen bank og finans i Trondheim før han gikk inn i eiendomsbransjen i 1986. Etter flere år som assisterende direktør i Den Nordenfjeldske Bykredittforening var han administrerende direktør i Nordenfjeldske Eiendomsutvikling i slutten av 1980-årene. Deretter var han administrerende direktør i Apex Nidaros i et par år. I 1990 etablerte han Basale Gruppen, som forvalter og utvikler næringseiendom, og var majoritetseier og administrerende direktør frem til 2006. Han har vært daglig leder i Pilar Management. Han er eiendomsinvestor med eget firma fra 2000.

Han var medlem av Trondheim bystyre 1992–1999 og 2003–2011, leder i Trondheim Høyre 2008–2010, leder i Sør-Trøndelag Høyre 2009–2013 og medlem av Sør-Trøndelag fylkesting 2011–2015. Som Høyres 1. vararepresentant til Stortinget fra Sør-Trøndelag 2009–2013 møtte han i 18 dager for Linda Hofstad Helleland. I 2019 ble han innvalgt i Trøndelag fylkesting.

Tvete har hatt en mengde styreverv. Han var blant annet fungerende styreleder i arrangørselskapet for Ski-VM 1997.

Tvete har vært islandsk konsul i Trondheim.

Referanser

Eksterne lenker 
 
 

Lokalpolitikere i Trondheim
Høyre-politikere i Sør-Trøndelag
Vararepresentanter til Stortinget
Norske eiendomsinvestorer
Norske bedriftsøkonomer
Konsuler
Personer fra Trondheim kommune
Elvis (album)

{{Infoboks musikk
| navn = Elvis
| bilde = 
| format = Studioalbum
| artist = Elvis Presley
| utgitt = 19. oktober 1956
| innspilt = januar og september 1956
| sjanger = Rock and roll, rockabilly
| timer = 
| minutter = 29
| sekunder = 47
| plateselskap = RCA Records
| produsent = 
| anmeldelse = Allmusic  lenke
| forrige = Elvis Presley(1956)
| neste =   Loving You(1957)
| singler = 
| comcat = 
}}Elvis'' er et musikkalbum av Elvis Presley, utgitt i 1956. Som alle andre album utgitt av han ble denne en salgsuksess det året.

Sporliste 

 «Rip It Up» 1:50
 «Love Me» 2:41
 «When My Blue Moon Turns to Gold Again» 2:18
 «Long Tall Sally» 1:51
 «First in Line» 3:21
 «Paralyzed» 2:18
 «So Glad You're Mine» 2:18
 «Old Shep» 4:10
 «Ready Teddy» 1:55
 «Anyplace Is Paradise» 2:26
 «How's the World Treating You?» 2:23
 «How Do You Think I Feel» 2:10

Medvirket 

 Elvis Presley – vokal, gitar, piano 
 Scotty Moore – gitar
 Shorty Long – piano 
 Gordon Stoker – piano 
 Bill Black – bass 
 D. J. Fontana – trommer 
 The Jordanaires – bakgrunnsvokal

Eksterne lenker 
 

Elvis Presley-album
Musikkalbum fra 1956
Cathrine Rolness

Cathrine Rolness (født 22. september 1986 i Harstad) er en norsk fotballspiller.  
 
Rolness spilte i Medkila Idrettslag 2003–07 i hjembyen, laget vant NM i fotball for kvinner 2003 og rykket opp til  Toppserien 2004 men rakk direkte ned. Lagvenninnene Anneli Giske, Stine Frantzen og Reidun Nilsen forsvant mens Rolness ble og  tilbrakte de neste tre sesongene i 1. divisjon fotball for kvinner. Så ble det Idrettsforeningen Fløya i Tromsø 2008–09 med Giske og Frantzen. I 2009 gjorde hun innhopp som keeper etter at Fløya var svært svekket i en kamp mot Trondheims-Ørn.

Hun spilte så får Røa IL 2010–11 og vant NM i fotball for kvinner 2010. Mot slutten ble det Medkila IL i 2011 og sist for Vålerenga Fotball Damer i 2012.

I 2016 ble det klart at hun har en bachelor i idrettsvitenskap fra Norges Idrettshøgskole og starter en treningsklubb for CrossFit i hjembyen basert på Glassmans prinsipper.

Meritter
Med Medkila:
 Cupgull 2003

Med Røa:
 Cupgull 2010

Referanser

Eksterne lenker 
 

Norske fotballspillere
Fotballspillere for IF Fløya
Fotballspillere for Røa IL
Fotballspillere for Medkila IL
Fotballspillere for Vålerenga Fotball
Personer fra Harstad kommune
Norgesmestere i fotball
Loving You (album)

{{Infoboks musikk
| navn = Loving You
| bilde = 
| format = Filmmusikk
| artist = Elvis Presley
| utgitt = 1. juli 1957
| innspilt = januar og februar 1957
| sjanger = Rock and roll, rockabilly
| timer = 
| minutter = 26
| sekunder = 23
| plateselskap = RCA Records
| produsent = Steve Sholes
| anmeldelse = * Allmusic  lenke
| forrige = Elvis(1956)
| neste =   Elvis' Christmas Album(1957)
| singler = 
| comcat = 
}}Loving You'' er et musikkalbum av Elvis Presley, utgitt 1. juli 1957.

Sanger 

 «Mean Woman Blues» 2:15
 «(Let Me Be Your) Teddy Bear» 1:45
 «Loving You» 2:12
 «Got a Lot o' Livin' to Do» 2:31
 «Lonesome Cowboy» 3:07
 «Hot Dog» 1:17
 «Party» 1:26
 «Blueberry Hill» 2:39
 «True Love» 2:05
 «Don't Leave Me Now» 1:58
 «Have I Told You Lately That I Love You» 2:31
 «I Need You So» 2:37

Personell 

 Elvis Presley – vokal gitar 
 Scotty Moore – gitar 
 Tiny Timbrell – gitar
 Dudley Brooks – piano 
 Gordon Stoker – piano 
 Hoyt Hawkins – piano orgel
 Bill Black – bass 
 D. J. Fontana – trommer 
 The Jordanaires – bakvokal 
 George Fields – munnspill

Eksterne lenker   
 

Elvis Presley-album
Musikkalbum fra 1957
Astrid Øyre Slind

Astrid Øyre Slind (født 9. februar 1988) er en norsk langrennsløper som representerer Oppdal Idrettslag og Team Koteng Eidissen. Hun vant Vasaloppet 2022.

Astrids tvillingsøster, Silje Øyre Slind, og deres tre år yngre søster Kari Øyre Slind er også langrennsløpere.

Idrettskarriere 
Øyre Slind debuterte i verdenscupen i 2008/2009 sesongen i Davos med en 22.-plass på 10 km klassisk. Hun fulgte opp med en 27.-plass på 10 km klassisk i Val di Dentro i februar 2009.

I U23-VM på ski i januar 2009 fikk hun sølv på jaktstarten. 

I U23-VM 2010 i Tyskland vant hun gull i 15 km skiathlom (7,5 km klassisk + 7,5 km fristil), foran Hilde Lauvhaug. I NM på ski 2010 senere i januar fikk hun bronse i lagsprint, sammen sin tvillingsøster Silje Øyre Slind. Britt Ingunn Moian Nydal og Celine Brun-Lie vant gull på denne distansen.

Hun kom på sjetteplass i Ski Classics 2015/16, og ble nummer tre sammenlagt i Ski Classics 2016/17. Hun vant løpet Ylläs–Levi Ski Marathon 2018 i Ski Classics 2017/18. Hun kom på fjerdeplass sammenlagt i Ski Classics 2017/18. Hun ble nummer to i Ski Classics 2018/19 der hun vant Reistadløpet og Ylläs–Levi Ski Marathon og kom på andreplass i Engadin Skimarathon og Kaiser Maximilian Lauf.

Hun vant La Diagonela i 2020.

6. mars 2022 satt hun ny løyperekord i Vasaloppet da hun vant på tiden 3:50:06,4. Hun vant også Birkebeinerrennet og Årefjällsloppet i 2022.

Referanser

Eksterne lenker
 
  Profil hos Ski Classics
  Profil hos XC racing
  Profil hos Team Trøndelag

Norske langrennsløpere
Norgesmestere i langrenn
U23-verdensmestere i langrenn
Langrennsløpere tilknyttet Vasaloppet
Personer fra Oppdal kommune
Lars-Christopher Vilsvik

Lars-Christopher Horst Jan Vilsvik  (født 18. oktober 1988 i Berlin) er en tysk-norsk fotballspiller for Strømsgodset. Med sine 342 kamper (pr 21.06.2021) er han den spilleren med flest kamper for klubben.

Han kom til Strømsgodset fra tyske Lichterfelder FC Berlin i januar 2010. Vilsvik begynte sin fotballkarriere som 6-åring hos Tennis Borussia Berlin (TeBe) hvor han spilte sammen med den tyske landslagsspilleren Jerome Boateng. Han var 10 år hos TeBe før han byttet til Lichtefelder FC. Som 16-åring spilte han et halvt år junior før han som yngstemann (17) ble tatt opp i førstelaget, som spilte i fjerde divisjon (i mellomtiden er det innført en tredje «Profiliga» i Tyskland slik at «Oberliga» nå er femte divisjon).

I tiden Vilsvik var hos LFC, hadde han prøvetrening hos Rosenborg, Hamburger Sportsverein (HSV) og Braunschweig.

Referanser

Eksterne lenker  
 
 Spillerprofil på godset.no
 Drammens Tidendes temaside om Lars-Christopher Vilsvik

Norske fotballspillere
Tyske fotballspillere
Fotballspillere for Strømsgodset TF
Vinnere av Kniksenprisen
Personer fra Berlin
Fødsler i 1988
Norgesmestere i fotball
Ronnie Jacobsen

Ronnie Jacobsen (født 1975) er en norsk bluesartist (vokal og gitar) fra Kristiansand. Han er kjent for å kombinere blues med andre stilarter, som hiphop og jazz. 

Han startet karrièren i ung alder, og spilte med en rekke ulike bandkonstellasjoner som 18 åring og frontet i 1998 Union Blues Tour. I 2001 begynte han å samarbeide med rapperen Salvador Sanchez, og sammen ga de i 2003 ut albumet Adjust your stereo med musikk som kombinerte blues, hiphop og andre stilarter. I 2005 ga han ut sitt første soloalbum, Soulified som beveget seg i retning soul, funk og jazz.  I 2008 ga han ut sitt andre soloalbum, Stand Your Test in Judgement. Hans tredje album, The San Jose Sessions, ble gitt ut i 2009 og er et mer standard bluesalbum en de foregående. 

Etter å ha blitt nominert til Spellemannprisen i klassen blues fire ganger, vant han sin første pris under Spellemannprisen 2017 for albumet These Blues in Me. Øvrige Spellemannominasjoner er i 2005 for Soulified, i 2009 for The San Jose Sessions og i 2015 for sammen med ,  og .

Diskografi 
 Adjust Your Stereo (2003) sammen med Salvador Sanchez
 Soulified (2005)
 Stand Your Test in Judgement (2008)
 The San Jose Sessions (2009)
 Blått rom (2015) sammen med ,  og 
 These Blues in Me (2017)

Referanser

Eksterne lenker 
 Ronnie Jackobsen på MySpace

Norske gitarister
Norske sangere
Norske bluesmusikere
Vinnere av Spellemannprisen
Personer fra Kristiansand kommune
Stavenestunnelen (Vaksdal)

Stavenestunnelen er en tunnel på Europavei 16 i Vaksdal kommune i Vestland. Tunnelen går gjennom fjellet mellom Raudberget og Sandviki i Sørfjorden. Den er 2800 meter lang. Tunnelen hadde gjennomslag 23. november 1962, ble åpnet i 1965 og renovert i 1991.

Se også 

Veitunneler i Norge

Referanser 

Veitunneler i Vestland
Veier i Vaksdal
1965 i Norge
1991 i Norge
Tunneler åpnet i 1965
Tunneler åpnet i 1991
Tunneler på E16
Duplex

Duplex (dobbel) kan sikte til:

 Duplex Records, plateselskap
 Ferritt-austenittisk rustfritt stål
 Dupleks (kommunikasjonsteknologi)
 Duplex (trykk)
 Duplexretikkel, et svært populært trådkors for kikkersikter
 Duplex (film), en film fra 2003 med Ben Stiller og Drew Barrymore
Aina Stenersen

Aina Stenersen (født 4. september 1983 i Oslo) er en norsk politiker (FrP). 

Stenersen er i dag nestleder i Frps bystyregruppe i Oslo. Stenersen har vært leder av Oslo kommunes helse- og sosialutvalg i flere år. Hun ble valgt av bystyret 23. oktober 2019.

Biografi 
Stenersen var partiets 1. kandidat i Oslo ved kommune- og fylkestingsvalget 2019. Stenersen var FrP sin første kvinnelige toppkandidat i et kommune- og fylkestingsvalg i Oslo. Hun fikk flest personstemmer i eget parti i Oslo, og ble blant Oslo sine 20 mest populære politikere av samtlige kandidater på tvers av parti.

Hun var partiets fraksjonsleder i Oslo bystyres helse- og sosialkomité, og helsepolitisk talsperson for Frps bystyregruppe i Oslo. Hun rykket inn som fast møtende medlem i Oslo bystyre 6. november 2017, da Tommy Skjervold ble statssekretær for samferdselsminister Ketil Solvik Olsen i Erna Solbergs regjering. 

Stenersen har tidligere vært leder i Oslo FrP. Hun ble valgt til leder uten motkandidater på Oslo FrP sitt årsmøte 6. februar 2016.
Hun var vararepresentant til Stortinget for FrP fra Oslo i periodene 2009-2013 og 2013-2017. Stenersen jobbet som politisk rådgiver for Frps stortingsgruppe fra 2008 til 2012.

. Stenersen debuterte som møtende stortingsrepresentant i 2013, og møtte da i Stortingets utenriks- og forsvarskomité. I 2014 møtte Stenersen på nytt på Stortinget, denne gang i kommunal- og forvaltningskomiteen. Stenersen var vararepresentant i Oslo bystyre, fra 2011 til 6. november 2017. 

Stenersen er partiets 3. stortingskandidat i 2021 i Oslo, etter å ha vunnet stortingsnominasjonen mot Carl I. Hagen 13. mars 2021. Stenersen er 2. vara til stortinget i perioden 2021-2025. 

Stenersen har en master of management ved Handelshøyskolen BI i Oslo. Hun har tidligere en bachelorgrad i merkevarebygging fra Markedshøyskolen. Og ble uteksaminert med høyeste karaktersnitt i kullet. Stenersen tok også Ex. phil og Ex.fac ved Universitetet i Oslo våren 2015.      

Stenersen har også vært intern i tankesmien Civita, og i samfunnsavdelingen hos PR-byrået Geelmuyden.Kiese. Stenersen har jobbet som rådgiver for Norsk Revmatikerforbund, en av Norges største pasientorganisasjoner fra 2015 til 2018.        

Stenersen ble på landsmøtet 20. mars 2010 valgt inn som sentralstyremedlem i Fremskrittspartiets Ungdom. Fra 2007- 2009 var hun også leder av Fremskrittspartiets Ungdom i Oslo.

Referanser

Eksterne lenker 
 
 
 

FrP-politikere i Oslo
Tillitsvalgte i FpU
Alumni fra Handelshøyskolen BI
Personer fra Oslo
Personer tilknyttet Geelmuyden.Kiese
Hectopsyllidae

Hectopsylla
 Rhynchopsyllus
 Neotunga
 Tunga

Hectopsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

Utseende

Liv og utvikling 
Disse loppene utmerker seg ved at hunnene har oppsvulmet bakkropp og er temmelig ubevegelige. De setter seg gjerne fast på verten og produserer store mengder egg. Arten Hectopsylla narium fester seg inne i nesegangene og under tunga på en gravende papegøye i det sørlige Sør-Amerika. Sandloppe (Tunga penetrans), som gjerne er kjent som "chigoe" eller "chigger" i engelskspråklige lang, kan bore seg inn under tåneglene på mennesker. I verste fall kan disse loppene forårsake infeksjoner som gjør at man må amputere tær. Tunga penetrans finnes særlig på sandete steder i varme områder av Amerika og Afrika sør for Sahara, og er der et stort problem. I Norge forekommer angrep på mennesker som har reist i områder hvor disse loppene er vanlige.

Utbredelse 
Familien er utbredt i varme. tørre områder av Sør-, Mellom- og Nord-Amerika, og Afrika sør for Sahara.

Systematisk inndeling 
Klassifikasjonen følger . Familien blir ofte regnet som en undergruppe av Pulicidae. Den har også vært kjent som Tungidae.

 Ekte insekter (Ectognatha)  
 Vingede insekter 
 Holometabole insekter 
 Mecopteriformia
 Antliophora
 Ordenen lopper, Siphonaptera
 Underordenen Pulicomorpha
 Overfamilien Pulicoidea
 Familien Hectopsyllidae Baker, 1904
 Hectopsyllini
 Slekten Hectopsylla Frauenfeld, 1860 – 11 arter
 Hectopsylla narium
 Slekten Rhynchopsyllus Haller, 1880 – én art
 Tungini
 Slekten Tunga Jarocki, 1838 – 9 arter
 Sandloppe, Tunga penetrans (Linnaeus, 1758)
 Slekten Neotunga Smit, 1962 – 2 arter

Referanser

Kilder 
 Klassifikasjon av familien, med liste over artene

Eksterne lenker 
 
 Tree of Life - Lopper, (Siphonaptera) engelskspråklig, med bilder.
 Norsk Entomologisk forening For den som er insektinterresert.
 Om angrep av sandloppe

Lopper
Lopper formelt beskrevet i 1904
Standard Online

Standard Online AS er standardiseringens salgselskap i Norge. Selskapet eies av Standard Norge (80 %) og Norsk Elektroteknisk Komite (20 %). Selskapet ble etablert i 2002, og het tidligere Pronorm AS. Hos Standad Online får man tilgang til Norsk Standard, Norsk Elektroteknisk norm, europeiske standarder som alltid fastsettes som Norsk Standard, standarder fra ISO og IEC, i tillegg til en rekke ulike utenlandske standarder.

Virksomheten skal bidra vesentlig til finansiering av standardiseringsoppgavene hos de to eierne. Standard Online er totalleverandør av standarder og tilhørende produkter til hele det norske samfunn: bedrifter, organisasjoner, offentlig forvaltning, skoler, universiteter og enkeltpersoner. Selskapet har felles nettsted med de to eierne.

Referanser

Eksterne lenker
 standard.no
 NEK

Norske tjenesteselskaper
Nettsteder
Etableringer i 2002
Patrick van Aanholt

Patrick John Miguel van Aanholt (født 29. august 1990) er en nederlandsk fotballspiller som spiller for den tyrkiske klubben Galatasaray SK.

Chelsea solgte han til Sunderland i overgangsvinduet sommeren 2014. Han har vært utlånt til blant andre Coventry City, Newcastle United og Leicester City.

Den 25. juli 2014 meldte han overgang fra Chelsea til Sunderland AFC, hvor han skrev under på en fireårskontrakt.

Landslaget 
Han ble tatt ut i s EM-tropp til EM i fotball 2021.

Referanser

Eksterne lenker 
 

Nederlandske fotballspillere
Spillere i Fotball-EM 2021
Fotballspillere for PSV Eindhoven
Fotballspillere for Chelsea FC
Fotballspillere for Coventry City FC
Fotballspillere for Newcastle United FC
Fotballspillere for Leicester City FC
Fotballspillere for Wigan Athletic FC
Fotballspillere for Vitesse Arnhem
Fotballspillere for Sunderland AFC
Fotballspillere for Crystal Palace FC
Fotballspillere for Galatasaray SK
Personer fra 's-Hertogenbosch
Fødsler i 1990
Tage Pettersen

Tage Pettersen (født 25. juli 1972 i Moss) er en norsk politiker (H). Han er stortingsrepresentant for Østfold fra 2017 og var ordfører i Moss fra 2011 til 2017. Fra juni 2018 er han president for Norges Ishockeyforbund.

Utdannelse og yrkesliv 
Pettersen gikk husholdningsfag ved Mosseporten videregående skole 1988–1989 og gikk i lære i kokkefaget ved Hotel Bristol i Oslo 1989–1992. Han tok fagbrevet som kokk ved Sogn videregående skole i 1992. Han har senere ervervet studiekompetanse og studert administrasjon, bedriftsøkonomi og EDB ved Befalsskolen for Marinen og sivile skoler.

Pettersen var intendant (økonomisjef) på KV «Nordkapp» 1998–1999, forpleiningsoffiser og instruktør ved Befalsskolen for Marinen 1999–2001, avdelingssjef for fag- og ressursavdelingen i Akershus kommandantskap Regional støttefunksjon/Oslo 2001–2003 samt underdirektør og sjef for Tillitsmannsordningen i Forsvaret 2003–2011.

Politisk arbeid 
Han begynte sitt politiske arbeid som formann i Moss Unge Høyre 1989–1990, formann i Østfold Unge Høyre 1990–1993, medlem av Moss bystyre og formannskap 1990–1993 og nestleder i Norsk Elevorganisasjon 1994–1995.

Pettersen var Høyres gruppeleder i Moss bystyre 2003–2011. I 2007 tapte han kampen om ordførervervet mot den sittende Paul-Erik Krogsvold fra Arbeiderpartiet, fordi en representant fra Pensjonistpartiet brøt med de borgerlige partiene og sikret Krogsvold flertall. Pettersen var leder av Østfold Høyre fra 2008 til 2016. Han ble valgt til ordfører i Moss i 2011, etter at Høyre fikk 37,3 prosent av stemmene, en fremgang på 15,8 prosentpoeng. 

Pettersen var vararepresentant til Stortinget fra 2005 og ble innvalgt som fast representant ved stortingsvalget i 2017. I 2022 kåret tidsskriftet Subjekt ham til en av Kultur-Norges 100 mektigste.

Referanser

Eksterne lenker 
 
 
  Tage Pettersen på Høyres nettside

Ordførere i Moss
Høyre-ordførere i Østfold
Vararepresentanter til Stortinget
Personer fra Moss kommune
Stortingsrepresentanter 2017–2021
Stortingsrepresentanter fra Høyre
Stortingsrepresentanter for Østfold
Stortingsrepresentanter 2021–2025
Slaget om Surabaya

Slaget om Surabaya (indonesisk: Pertempuran Surabaya eller Peristiwa 10 November – omtrent 10. november-affæren, i samtida stavet Soerabaja) var et slag under den indonesiske nasjonalrevolusjonen og ble utkjempet mellom uavhengighetssøkende indonesiske soldater og milits mot indiske, britiske og nederlandske soldater i begynnelsen av revolusjonen høsten 1945. Høyden av slaget fant sted i november 1945, og kampene 10. november regnes som det viktigste sammenstøtet. Til tross for den harde motstanden klarte britiske og indiske soldater å erobre Indonesias nest største by, Soerabaja, på vegne av Nederland. Slaget om Surabaya var det største enkeltslaget under revolusjonen og ble et nasjonalt symbol for indonesisk antikolonialistisk motstand. Slaget ble regnet av indonesiere som et heroisk forsøk, og slaget hjalp til med å samle indonesisk og internasjonal støtte til den indonesiske revolusjonen. 10. november blir feiret hvert år i Indonesia som Heltenes dag (Hari Pahlawan). 

Da de allierte ankom Surabaya i slutten av oktober 1945 ble pemuda-(ungdoms)-befestningen i Surabaya beskrevet som "en sterk forent festning." Harde kamper begynte da 6000 indiske soldater gikk inn i byen for å evakuere europeiske innbyggere. Etter mordet på den britiske brigaderen Aubertin Mallaby 30. oktober gjengjeldte britene med en straffeoperasjon dekket av luftangrep 10. november. Selv om de indisk-europeiske styrkene inntok byen på tre dager, kjempet de dårlig væpnede indonesiske republikanerne i tre uker, og tusenvis av innbyggerne i byen døde eller flyktet til landsbygda. 

Til tross for det militære nederlaget for de republikanske styrkene og det betydelige tapet av soldater og våpen som kom til å hemme republikanerne for resten av revolusjonen, skaffet slaget og forsvaret av Surabaya uavhengighetsforkjemperne støtte fra det indonesiske folket og hjelp til med å bringe revolusjonen til det internasjonale samfunnets oppmerksomhet. For nederlenderne fjernet det enhver tvil om at republikanerne kun var en gjeng sammensvergete uten folkelig støtte. Det overbeviste også Storbritannia om at den beste ville være å opptre nøytralt i forhold til revolusjonen i Indonesia. Faktisk ville landet et par år senere støtte republikanernes sak for de forente nasjoner. 

 

Slag
Indonesias historie
Nederlands historie
Storbritannias historie
Konflikter i 1945
Hard to Be a Rock ’n’ Roller

Hard to Be a Rock'n'Roller er et musikkalbum av Wig Wam, utgitt i 2005

Sporliste 

«Hard to Be a Rock'n'Roller» (Glam/Teeny) (radioversjon)
«667» (Wig Wam)
«The Best Song in the World» (Glam/Teeny)
«Crazy Things» (Teeny/Glam/Flash)
«Bless the Night» (Glam/Teeny)
«The Drop» (Teeny)
«No More Living on Lies» (Teeny)
«Out of Time» (Teeny)
«Mine All Mine» (Teeny)
«Tell Me Where to Go» (Flash)
«Car-lyle» (Teeny/Glam/Flash)
«Erection» (Teeny)
«I Turn to You» (Chisholm/Nowels/Steinberg)
«A Long Way» (Glam)
«Hard to Be a Rock'n'Roller» (Glam/Teeny)
Bonusspor
«Hard to Be a Rock'n'Roller» (video)
«Behind-the-Scenes» (video)

Medvirkende

Wig Wam
 Glam - sang, gitar, låtskriver
 Teeny - gitarer, kor, låtskriver, produsent, miksing 
 Flash - bass, kor, låtskriver
 Sporty - trommer

Øvrige medvirkende
 Eiríkur Hauksson - bakgrunnvokal
 Trude Holter - bakgrunnvokal
 Stian Joneid - bakgrunnvokal
 Ole Evenrud - produsent
 Tomas Siqveland - produsent, tekniker, miksing 
 Eivind Skovdahl - miksing
 Morten Lund - mastering
 Sara Johannessen - fotograf 
 Dimitri Kayiambakis - cover

Kilder
 Hard to Be a Rock 'n' Roller

Musikkalbum fra 2005
Wig Wam-album
Werner Teske

Werner Teske (født 24. april 1942 i Berlin, død 26. juni 1981 i Leipzig) var en tysk kaptein i Stasi. Han ble funnet skyldig i «planlagt forræderi» og henrettet i 1981. Teske var den siste personen som ble henrettet i DDR og den siste i Tyskland i det hele tatt. Seks år senere avskaffet østtyske myndigheter dødsstraffen.

Teske ble født i Berlin og ble rekruttert av Stasi som student. Han tok doktorgrad i økonomi og ble siden avsvarlig for økonomisk spionasje for Hauptverwaltung Aufklärung i andre land. Teske vurderte etterhvert å hoppe av og flykte til Vest-Tyskland; han samlet og gjemte tjenstlige dokumenter som han ville ta med. Da Stasi-offiseren Werner Stiller hoppet av til Vest-Tyskland i 1979, ble sikkerhetstiltakene skjerpet. Også Teske ble kontrollert. I denne sammenheng ble det oppdaget at Teske hadde underslått 20000 DM og 21000 DDR-mark. Han ble arrestert og avhørt. I avhørene tilsto han flyktplanen og gjemmestedet til dokumentene. Siden ble han dømt av en østtysk domstol, og til tross for at ikke noe informasjon var blitt gitt vekk, ble han dømt til døden.

I 1993, etter murens fall, ble to av de tre juristene som hadde vært involvert i å dømme Teske til døden, dømt for fortregning av rettferdighet.

Personer fra Berlin
Stasi
Tyskere dømt for forbrytelser
Henrettede tyskere
Personer henrettet ved skyting
Steinhuset

Steinhuset har flere betydninger:

 Steinhuset på Granavollen er en bygning fra tidlig på 1200-tallet i Gran kommune.
 Steinhuset (skulptur) er en skulptur i Evenes kommune som er en del av Skulpturlandskap Nordland.